Bwriadir trafod o fewn yr aseiniad yma ymateb beirniadol i erthygl sy’n canolbwyntio ar addysgu’r Gymraeg yn y sector cyfrwng Saesneg a datblygu dysgwyr dwyieithog yng Nghymru. Bwriadir amlygu ar bwysigrwydd hyn o fewn ysgolion yng Nghymru a gwybodaeth a themâu sy’n gysylltiedig â’r hyn. Edrychir ar unrhyw fanteision a chyfyngiadau i’r hyn gall cymryd effaith ar athrawon a dysgwyr o fewn ysgolion cyfrwng Saesneg wrth addysgu a dysgu Cymraeg fel ail iaith. 
Trafodir nifer o bwyntiau o fewn yr erthygl yn ymwneud a datblygiad addysg ddwyieithog yng Nghymru dros y blynyddoedd. Adnabwyd Lewis (2011) y term ‘addysgu cyfrwng Cymraeg a dwyieithog’ fel un sy’n cynrychioli sut mae’r Gymraeg a’r Saesneg yn cael eu defnyddio i raddau gwahanol ond gyda’r un bwriad, i ddatblygu unigolion dwyieithog, hyderus. Trafodwyd yr erthygl materion addysgu dwyieithog o fewn ysgolion yng Nghymru a strategaethau addysgu er mwyn addysgu’r Gymraeg yn fwy llwyddiannus. Mae’r rhain yn cynnwys modelau addysgu ‘cryf’ a ‘gwan’, trochi iaith a thrawsieithu. 
Darganfyddir gan YAAD (2012) mai Cymraeg yw un o ieithoedd mwyaf cadarn Ewrop, ond dim ond o fewn teuluoedd lle mae dim ond un rhiant/gofalwr yn siarad Cymraeg yn rhugl rydych yn debygol o weld parhad i siarad yr iaith. Oherwydd hyn mae’n amlwg bod yr iaith Cymraeg mewn sefyllfa fregus. Dywed gan YIAAS (2015) dyle ysgolion gynllunio ar draws y cwricwlwm er mwyn arwain at ddatblygu dysgwyr sy’n barod i gymryd rhan yn ein cymdeithas aml ethnig yng Nghymru. Trwy wneud hyn y bwriad yw datblygu dysgwyr fel aelodau gweithredol a llwyddiannus o fewn ein cymuned Donaldson (2015). Adnabwyd cymunedau ledled Ewrop a’r byd, llwyddiant addysg cyfrwng Cymraeg ac yn ei ddefnyddio fel arfer gorau o fewn ysgolion (Llywodraeth Cynulliad Cymru, 2010). 
Mae’n amlwg bod addysg yng Nghymru yn ceisio canolbwyntio ar ddatblygu’r iaith Gymraeg yn llwyddiannus gyda dysgwyr yn addysg blynyddoedd cynnar yn y Cyfnod Sylfaen. Un o fwriadau’r Fframwaith y Cyfnod Sylfaen yw sicrhau “dechrau da mewn bywyd” ar gyfer disgyblion er mwyn sicrhau tyfiant a datblygiad llwyddiannus ar gyfer y dyfodol (YAAS, 2015). Gwelir y gwahaniaeth yma o fewn ysgolion ar brofiad addysgu wrth ymweld ag ysgolion gwahanol a dysgu gwersi o ddydd i ddydd. Gwelwyd bod rhai ysgolion yn cynnal gwersi trwy gyfrwng y Gymraeg yn unig (ar wahân i wersi Saesneg) ac ysgolion sy’n dysgu’r Gymraeg fel ail iaith megis ysgolion cyfrwng Saesneg. Ond mae’r ddau yn cael eu hadnabod fel ysgolion ‘dwyieithog’.
Mae yna lawer o ddadl o gwmpas dysgu Cymraeg ail iaith heddiw a’r effaith mae’n cael ar nifer o siaradwyr Cymraeg yng Nghymru. Bwriad Llywodraeth Cymru yw amddiffyn yr iaith trwy osod targed o gyrraedd miliwn o siaradwyr Cymraeg erbyn 2050 (IAG, 2017). Nid yw’n ofynnol bod y rhain yn siarad yr iaith yn rhugl ond bod yr iaith yn cael ei ddefnyddio gyda mwynhad ar draws Cymru. Mae’r ffaith bod y Gymraeg yn cael ei addysgu yn effeithiol yn y blynyddoedd cynnar yn hanfodol wrth gyrraedd y targed yma (Iorwerth, 2017). Darganfydda Iorwerth (2017. Tud. 3) bod “51% o siaradwyr Cymraeg wedi dysgu’r iaith yn yr ysgol”.  Ond darganfydda gan (YAG, 2013) bod cynnydd plant yn yr iaith yn ysgolion Cyfrwng Saesneg yn foddhaol oherwydd eu datblygiad yn y Cyfnod Sylfaen. Yn ôl YAAS (2012) ym mlwyddyn 2001 roedd 20.8% o siaradwyr Cymraeg, rhan fwyaf ohonynt rhwng 5-16 oed, yng Nghymru. Datblygiad o flwyddyn 1991. Hefyd trafodwyd fod dros hanner o’r rhain yn dysgu Cymraeg ail iaith. Mewn cysylltiad â hyn trafodwyd WCCCCAI (1998) pwysigrwydd defnyddio’r Gymraeg fel rhan annatod o weithgarwch yr ysgol trwy gofrestru, gwasanaethau a gweithgareddau cyffredinol y dosbarth. Yn ogystal â hyn, nodwyd Llywodraeth Cynulliad Cymru (2010. Tud. 9) bwysigrwydd dysgu’r Gymraeg yn fwy effeithiol, “gam wrth gam”, er mwyn wella pob disgybl yn ôl sgiliau a lefelau cyflawniad.
Wrth dderbyn yr hyn mewn i ystyriaeth, bwriadir edrych a thrafod thema o addysg dwyieithrwydd. Adnabwyd gan Lewis (2011) bod yna amryw o fodelau addysgu i gael ac mae pob un yn arwain at lefelau amryw o lythrennedd deuol a dwyieithrwydd llawn ym mhob unigolyn. Rhannwyd y rhain mewn i fodelau addysgu ‘cryf’ a ‘gwan’. Rydym ni yng Nghymru yn defnyddio modelau ‘cryf’ trwy gynnal addysg trochi, lle mae dysgwyr sy’n dod o gartrefi di-Gymraeg yn cael eu trochi yn yr iaith leiafrifol (Cymraeg) er mwyn dod yn rhugl yn yr iaith. Gwelir y model ‘cryf’ o ‘drochi’ yn cael ei ddefnyddio yng ngwledydd ledled Ewrop a’r byd ehangach megis Awstralia a Hwngari yn ogystal â Chymru (Baker, 2006; Garcia, 2009a, dyfynnwyd yn Lewis, 2011). A hefyd addysg iaith treftadaeth, lle mae disgyblion sy’n dod o gartrefi Cymraeg yn derbyn addysg sy’n ymestyn eu sgiliau Cymraeg yn fwy, amlinellwyd yr hyn gan Llywodraeth Cynulliad Cymru (2010, dyfynnwyd yn Lewis, 2011). Yn ôl Llywodraeth Cynulliad Cymru (2009, dyfynnwyd yn Lewis, 2011) mae addysg drochi ac addysg iaith treftadaeth yn ymddangos fel un o brif sialensiau ysgolion sy’n darparu addysg cyfrwng Cymraeg a dwyieithog heddiw. Mae’r hyn oherwydd, gan amlaf, mae Cymraeg iaith gyntaf a Chymraeg ail iaith yn cael eu haddysgu ochr yn ochr o fewn yr un dosbarthiadau.
Er bod Cymraeg a Chymraeg ail iaith yn statudol yng Nghwricwlwm Cymru heddiw a bod ysgolion cyfrwng Saesneg yn dysgu’r Gymraeg yn y Cyfnod Sylfaen o fewn Maes Dysgu a Phrofiad Datblygu’r Gymraeg; mae’r nifer o ddysgwyr sydd efo’r gallu i siarad yr iaith yn hyderus tu allan i’r dosbarth yn gollwng (YAAS, 2015). Awgrymir Llywodraeth Cymru (2013) trwy ddefnyddio’r strategaeth o drochi iaith bydd lefel cyswllt disgyblion a’r iaith yn gwella wrth dderbyn addysg trwy gyfrwng y Gymraeg (heblaw am wersi Saesneg sy’n dechrau yng Nghyfnod Allweddol 2). Dywed gan García (2009) mai addysg ddwyieithog yw’r unig ffordd ymlaen. Mae’n ffordd o ddarparu addysg ystyrlon i ddysgwyr yn effeithiol. Ond yn ôl UIG (2003), mae defnyddio dulliau trochi o fewn ysgolion yn rhywbeth holl bwysig i ystyried wrth ddatblygu sgiliau dwyieithog dysgwyr yn llwyddiannus. Yn ogystal â hyn, dywed gan Donaldson (2015. Tud. 24) bod “dyfodol y Gymraeg a’r diwylliant Cymraeg yn llwyr ddibynnol ar drosglwyddo’r iaith i’n pobl ifanc”. Felly mae yna ddisgwyliad mawr ar ysgolion heddiw er mwyn sicrhau hyn wrth gynnal addysg ddwyieithog.
Er bod trochi iaith wedi ymddangos i fod yn effeithiol iawn gyda dysgwyr sy’n gwreiddiol yn dod o gartrefi di-Gymraeg, gwelir ar brofiad addysgu bod disgyblion sydd ddim yn ddefnyddio’r iaith tu fas yr ysgol yn rhigl yn gweld yn anodd llwyddo yn y dosbarth. Gwelir diffyg hyder yn disgyblion wrth ddefnyddio’r iaith ar lafar a wrth gwbwlhau tasgau ysgrifenedig yn benodol, yn enwedig ym mlynyddoedd 5 a 6. Y prif rheswm am hyn yw’r ffaith bod disgyblion yn colli hyder os oes disgyblion arall yn y dosbarth sy’n ymddangos lefel uwch o gymhwysedd yn yr iaith megis y disgyblion sy’n derbyn addysg iaith treftadaeth. Ond mae’n holl bwysig bod disgyblion yn deall manteision dysgu trwy gyfrwng y Cymraeg a datblygu yn dysgwyr dwyieithog er mwyn datblygu a byw yng nghymdeithas amlethnig yn llwyddiannus (YAG, 2017). Felly awgrymir os yw disgyblion yn ymddangos anawsterau wrth ddefnyddio’r iaith yn ysgrifenedig neu ar lafar, eu bod yn cael eu hatgoffa o bwysigrwydd datblygu yn unigolyn dwyieithog er mwyn cefnogi ac annog y dysgu. 
Trafodwyd Lewis (2011) pwysigrwydd rôl athrawon wrth arwain y penderfyniadau cymrwyd wrth ystyried sut defnyddiwyd y ddwy iaith o ddydd i ddydd yn yr ystafell dosbarth mewn ffordd a fyddai o fudd i’r dysgwyr. Amlinellwyd bod athrawon yn gweithredu polisïau mewn gwahanol ffyrdd ac mae’r hyn yn adlewyrchu effeithiolrwydd unrhyw fodel. Yn ogystal â hyn, yn ôl Donaldson (2015) bydd angen i’r sectorau cyhoeddus a phreifat athrawon sydd efo’r gallu i siarad a defnyddio’r iaith Cymraeg yn rhugl a gwella darpariaeth y Gymraeg. Felly bydd yr hyn yn arwain at wella ar ddefnydd polisïau o fewn ysgolion a dosbarthiadau gwahanol. 
Yn ogystal ag addysg drochi ac addysg iaith treftadaeth trafodwyd Lewis (2011) defnydd o’r dull ‘trawsieithu’ wrth gynnal gwers sy’n gwneud defnydd o’r ddwy iaith o fewn y dosbarth ar yr un pryd. Eglurwyd mai Cen Williams awgrymodd bod yna strategaethau yn bodoli er mwyn datblygu dwy iaith yn llwyddiannus. Disgwylir i ddisgyblion ailadrodd/ailysgrifennu darn yn ôl dealltwriaeth nhw o un iaith i’r llall megis o’r Saesneg i’r Gymraeg neu o’r Gymraeg i’r Saesneg (García a Kleyn, 2016). Mae trawsieithu wedi datblygu fel dull sy’n cael ei defnyddio ledled Ewrop o fewn dosbarthiadau. 
Mae’r dull ‘trawsieithu’ yn un hynnod o ddefnyddiol o fewn y dosbarth wrth ddefnyddio’r dwy iaith ar yr un pryd. Er bydd rhaid i’r disgyblion trosglwyddo darn o un iaith i’r llall mae ‘trawsieithu’ yn wahanol i gyfieithu. Yn hytrach na trosglwyddo pob gair o un iaith i’r llall bydd y dysgwyr yn adnabod prif pwyntiau’r darn a trosglwyddo mewn i’r iaith arall. Defnyddiwyd y broses yma o dysgu o fewn dosbarthiadau dwyieithog yn rhyngwladol (Garcia, 2009a, dyfynnwyd yn Lewis, 2011). Trafodwyd Lewis (2011. Tud. 79) manteision addysgol o ddefnyddio’r broses yma a sut mae’n “hyrwyddo dealltwriaeth ddyfnach a llawnach o’r cynnwys pynciol” o’r pwnc dan sylw. Er hyn, darganfydda gan Lewis (2008b, dyfynnwyd yn Lewis, 2011) a Jones (2010, dyfynnwyd yn Lewis, 2011) mae’n hanfodol bod gallu’r dysgwyr o fewn y ddwy iaith wedi’i datblygu i safon er mwyn ymgeisio a’r broses er mwyn dysgu’r pwnc o dan sylw’n effeithiol. 
Gwelir yn ystod brofiad addysgu defnydd o drawsieithu gyda disgyblion blwyddyn 5. Ond yn anffodus roedd yn amlwg bod dysgwyr oedd yn dod o gefndiroedd di-Gymraeg yn gweld yn anodd defnyddio’r broses o drawsieithu i’w llawn botensial. Er roedd y dysgwyr efo’r gallu i adnabod prif bwyntiau’r darn Saesneg, gwelwyd yn anodd ail ysgrifennu’r rheini yn y Gymraeg oherwydd gwendidau yn eu geirfa Cymraeg. Cydnabwyd hyn gan IAG (2017. Tud. 44) wrth awgrymu camau weithredu i gynyddu a gwella addysg Cymraeg er mwyn cyrraedd miliwn o siaradwyr Cymraeg erbyn 2050. Nodwyd pwysigrwydd adnabod sgiliau dysgwyr yn ddwyieithog ac amlieithog megis trawsieithu, a “datblygu a’u cydnabod”. 
Er mae’r broses yma, fel trochi iaith, yn ymddangos i fod yn effeithiol. Trafodwyd Lewis (2011) pwysigrwydd gwarchod y Gymraeg wrth symud o un iaith i’r llall wrth ddefnyddio trawsieithu, os yw rhan fwyaf o ddisgyblion yn yr ysgol yn dod o gartrefi di-Gymraeg. Mae’r hyn yn holl bwysig wrth gynllunio gwersi sy’n cynnwys y broses ‘trawsieithu’ yn effeithiol i ddatblygu dysgwyr dwyieithog. Heb hwn, bydd y ffocws ar ddefnyddio’r Saesneg yn fwy nag ar ddefnyddio’r Gymraeg. 
Felly i gloi, mae’n glir bod y prif bwyntiau a amlygwyd gan Lewis (2011) yn hollbwysig wrth addysgu Cymraeg ail iaith. Dywed gan Lywodraeth Cymru (2013. Tud. 1) bod “cyrhaeddiad isel mewn Cymraeg ail iaith wedi cael ei dderbyn fel y norm”. Ond ni ddylai hyn fod y disgwyliad i ddysgwyr Cymraeg ail iaith. Wrth ddefnyddio’r dulliau o drochi iaith a thrawsieithu i ddatblygu’r Gymraeg o fewn ysgolion cyfrwng Saesneg gellir cyrraedd y nod o gyflawni miliwn o siaradwyr Cymraeg erbyn 2050 a osodir gan Lywodraeth Cymru, a hefyd gwaredu’r disgwyliad hwn. Ond mae hefyd yn bwysig cymryd unrhyw rwystrau gall effeithio ar hyn mewn i ystyriaeth megis hyder a dealltwriaeth y dysgwyr wrth siarad yr iaith tu allan i’r dosbarth addysgu. Trafoda Grigg (2015) pwysigrwydd bod athrawon newydd yn datblygu a defnyddio’r strategaeth o roi amser i ddisgyblion i ateb cwestiynau fel gallant ddatblygu a chynllunio sut bwriadir ateb y cwestiwn. Mae’r hyn yn hanfodol wrth gymryd addysgu Cymraeg ail iaith mewn i ystyriaeth er mwyn sicrhau dyfnder dealltwriaeth y disgyblion.

